
 ΔΗΜΙΟΥΡΓΩ ΤΑ ΔΙΚΑ ΜΟΥ ΡΕΚΟΡ ΣΤΟ ΠΟΔΟΣΦΑΙΡΟ 
 
Δημιουργήστε τα δικά σας ΡΕΚΟΡ! Προσπαθήστε να βελτιώσετε τις επιδόσεις σας από μέρα σε μέρα!

Θα χρειαστείτε ιδανικά μία μπάλα ποδοσφαίρου καλά φουσκωμένη ή οποιαδήποτε μπάλα έχετε διαθέσιμη και έναν ανοιχτό χώρο όπου δεν υπάρχει πιθανότητα να κάνετε ζημιές. Θα προπονηθείτε δηλαδή στην αυλή του σπιτιού σας ή σε κάποιο ανοιχτό χώρο κοντά στο σπίτι σας, αφού ενημερώσετε την οικογένειά σας και πάρετε την άδειά τους και όλα τα μέτρα ασφάλειας. Εκτελέστε το τεστάκι και κάθε προπόνησή σας χωρίς να υπερβάλετε, με κάποιον ακόμη από την οικογένεια παρόντα που μπορεί να σας βοηθήσει σε οτιδήποτε σας συμβεί. Αν δεν τηρούνται τα παραπάνω ενημερώστε με σχετικά για τους λόγους οι οποίοι σας εμποδίζουν να ολοκληρώσετε τη δοκιμασία με μήνυμα στην e class και θα βρούμε μια εναλλακτική λύση.

Παιχνίδι 1: Πόσα γκελάκια (μπάλα στον αέρα) μπορείτε να κάνετε; [Περιγραφή: Μπορείτε να χρησιμοποιήσετε χτυπήματα με το κουντεπιέ ή το εσωτερικό του ποδιού, το γόνατο, το κεφάλι, το στήθος ή τους ώμους].
Παιχνίδι 2: Πόσες πάσες μπορείτε να κάνετε στον τοίχο σε 30 δευτερόλεπτα; [Περιγραφή: Οι πάσες να γίνονται με το εσωτερικό μέρος του ποδιού | Οργάνωση: Απόσταση από τον τοίχο 2 μέτρα ή και λιγότερο αν δεν σας το επιτρέπει ο χώρος].
Παιχνίδι 3: Πάσες στον τοίχο σε στόχους [Περιγραφή: Τοποθετήστε στον τοίχο σημάδια με αριθμούς από το 1 μέχρι το 4. Εναλλακτικά τοποθετείστε πέτρες ή όποιο αντικείμενο υπάρχει πρόχειρο.  Κάντε 5 προσπάθειες να στοχεύσετε στο χώρο ανάμεσα σε δύο συνεχόμενους αριθμούς κάνοντας σουτ με το εσωτερικό του ποδιού. Δοκιμάστε και στους τρεις χώρους που δημιουργούνται. Θα κάνετε συνολικά 15 προσπάθειες, 5 σε κάθε διάστημα και θα καταγράψετε το σύνολο των επιτυχημένων π.χ. 9 από τις 15].  

Παιχνίδι 4: Κάντε ό,τι ακριβώς και στην παραπάνω άσκηση κλωτσώντας την μπάλα με το κουντεπιέ.

Παιχνίδι 5: Πόσο γρήγορα μπορείτε να ντριμπλάρετε; [Περιγραφή: Τοποθετήστε δύο σημάδια στο έδαφος σε απόσταση 10 μέτρων. Τρέξτε την απόσταση αυτή με την μπάλα όσο πιο γρήγορα μπορείτε και καταγράψτε το χρόνο. Αν δεν έχετε μεγάλο χώρο κάντε τη διαδρομή περισσότερες φορές αρκεί κάθε φορά να επαναλαμβάνετε το ίδιο τεστ]. 

ΠΡΟΣΟΧΗ! Επαναλάβετε την προπόνησή σας με τις ίδιες κάθε φορά συνθήκες. Ίδια μπάλα, ίδιες αποστάσεις κλπ

